Oʻzbekiston Respublikasining milliy qonunchiligi Jahon savdo tashkiloti bitimlariga uygʻunlashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(law, 2025-01-01)

Soʻnggi yillarda Oʻzbekiston Respublikasining Jahon savdo tashkilotiga aʼzo boʻlishi boʻyicha bir qator ishlar amalga oshirildi, shu jumladan, Oʻzbekistonning Jahon savdo tashkilotiga aʼzo boʻlishi boʻyicha Ishchi guruhning yigʻilishlari oʻtkazildi hamda tegishli mamlakatlar bilan tovar va xizmatlar bozorlariga kirish boʻyicha ikki tomonlama muhokamalar olib borilmoqda. Bunda milliy qonunchilikni Jahon savdo tashkiloti bitimlariga uygʻunlashtirish mazkur Tashkilotga aʼzo boʻlishning asosiy shartlaridan hisoblanadi. Oʻzbekiston Respublikasining Jahon savdo tashkilotiga aʼzo boʻlishi borasida amalga oshirilayotgan ishlarni jadallashtirish hamda milliy qonunchilikni Jahon savdo tashkiloti bitimlariga uygʻunlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirishlar kiritilsin: tovarlarni eksport va import qilishda undiriladigan bojxona yigʻimlarini unifikatsiya qilish; import tovarlarini davlat tilida markirovka qilish tartibiga oʻzgartirish kiritish; huquqiy xizmat koʻrsatish sohasini yanada takomillashtirish hamda uning samaradorligini oshirish. 2. Mazkur qaror 2024-yil 1-yanvardan kuchga kiradi. Bunda mazkur qarorga ilovaning 5-bandi 2025-yil 1-yanvardan amalga kiritiladi. 3. Mazkur qarorning bajarilishini nazorat qilish Oʻzbekiston Respublikasi investitsiyalar, sanoat va savdo vaziri L.Sh. Kudratov zimmasiga yuklansin. 1. Vazirlar Mahkamasining “Oʻzbekiston Respublikasiga isteʼmol tovarlari olib kirishni takomillashtirishga doir qoʻshimcha chora-tadbirlar toʻgʻrisida” 2013-yil 13-maydagi 127-son qarorida: a) 1-bandning birinchi xatboshisidagi “Ishlab chiqaruvchi korxonalar” soʻzlari “Ishlab chiqaruvchi, ishlab chiqaruvchining vakolatli shaxsi va import qiluvchilar” soʻzlari bilan almashtirilsin; b) 4-bandning birinchi xatboshisidagi “ishlab chiqaruvchi korxonalar” soʻzlari “ishlab chiqaruvchi, ishlab chiqaruvchining vakolatli shaxsi va import qiluvchilar” soʻzlari bilan almashtirilsin; v) 1-ilovaning rus tilidagi nomi quyidagi tahrirda bayon etilsin: 2. Vazirlar Mahkamasining “Import qilinadigan isteʼmol tovarlarining ayrim turlarini markirovka qilish va bojxonada rasmiylashtirish tartibini takomillashtirish toʻgʻrisida” 2014-yil 5-fevraldagi 22-son qarorida: a) 1-banddagi “Ishlab chiqaruvchi korxonalar” soʻzlari “Ishlab chiqaruvchi, ishlab chiqaruvchining vakolatli shaxsi va import qiluvchilar” soʻzlari bilan almashtirilsin; b) 1-ilovada: nomi va 9-banddagi “Ishlab chiqaruvchi korxonalar” soʻzlari “Ishlab chiqaruvchi, ishlab chiqaruvchining vakolatli shaxsi va import qiluvchilar” soʻzlari bilan almashtirilsin; 1 va 3-bandlardagi “ishlab chiqaruvchi korxona” soʻzlari “ishlab chiqaruvchi, ishlab chiqaruvchining vakolatli shaxsi va import qiluvchilar” soʻzlari bilan almashtirilsin. 3. Vazirlar Mahkamasining 2018-yil 17-avgustdagi 675-son qaroriga ilova bilan tasdiqlangan Tijorat tashkilotlari tomonidan yuridik maslahat xizmatlarini koʻrsatish toʻgʻrisidagi nizomning 9-bandi quyidagi tahrirda bayon etilsin: “9. Yuridik maslahatchi yuridik maslahatchilar tashkilotini reyestrga kiritish vaqtida bu haqda xabar qilgan holda, xalqaro huquq va xorijiy davlat qonunchiligi boʻyicha maslahat berishi mumkin”. 4. Vazirlar Mahkamasining 2019-yil 14-martdagi 220-son qaroriga ilovada tasdiqlangan Oʻzbekiston Texnik jihatdan tartibga solish agentligining Oʻzbekiston standartlari instituti toʻgʻrisidagi ustavning 9-bandi “v” kichik bandi quyidagi xatboshi bilan toʻldirilsin: “standartlarni ishlab chiqish, tasdiqlash va qoʻllashda Jahon savdo tashkiloti Savdodagi texnik toʻsiqlar kelishuvining Vijdonan yondashish amaliyoti kodeksi talablarining bajarilishini taʼminlaydi”. 5. Vazirlar Mahkamasining 2019-yil 1-avgustdagi 641-son qaroriga ilova bilan tasdiqlangan Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligining Farmatsevtika tarmogʻini qoʻllab-quvvatlash va rivojlantirish jamgʻarmasi toʻgʻrisidagi nizomning 3-bandida: a) ikkinchi xatboshi chiqarib tashlansin; b) uchinchi va toʻrtinchi xatboshilar tegishincha ikkinchi va uchinchi xatboshilar deb hisoblansin.